తెలుగులో మంచి విజయం సాధించిన ఆ సినిమా ఇతర భాషల్లోని మూవీ మేకర్లను బాగా అట్రాక్ట్ చేస్తోంది. అయితే మిగతా భాషలకంటే ముందుకు కన్నడంలో ఈ సినిమా రీమేక్ అయ్యే అవకాశాలు ఉన్నాయట. టాలీవుడ్లో అనూహ్య విజయం సాధించిన 'అర్జున్ రెడ్డి' సినిమాను ఇతర భాషల్లో రీమేక్ చేయడానికి పోటీ భలేగా ఉంది. ముందుగా తమిళంలో ఈ సినిమా రీమేక్ హక్కులను హీరో ధనుష్ సొంతం చేసుకున్నాడు. ఈ సినిమా రీమేక్లో స్వయంగా ధనుష్ నటిస్తాడా లేక మరో హీరోకు అవకాశం ఇస్తాడా అనే విషయంలో మాత్రం ఇంకా క్లారిటీ రాలేదు. ఇక బాలీవుడ్లోనూ ఈ సినిమా రీమేక్ కానుందని... అందులో హీరోగా యంగ్ స్టార్ రణ్ వీర్ సింగ్ నటించడం దాదాపు ఖాయమైందని ప్రచారం జరుగుతోంది. వీరంతా ఈ సినిమా రీమేక్ను ఎప్పుడు సెట్స్పైకి తీసుకెళతారో తెలియదు కానీ, తమిళం, హిందీ కంటే కన్నడంలో ఈ సినిమా రీమేక్ త్వరగానే పట్టాలెక్కే అవకాశాలు కనిపిస్తున్నాయి. 'అర్జున్ రెడ్డి' కన్నడ రీమేక్ రైట్స్ సొంతం చేసుకున్న ప్రముఖ నిర్మాత రాక్ లైన్ వెంకటేశ్... ఈ రీమేక్లో హీరోగా కన్నడ యంగ్ హీరో యష్ ని ఫిక్స్ చేసినట్టు ప్రచారం జరుగుతోంది. కన్నడంలో ఈ యువ హీరో ఇలాంటి పాత్రలు చక్కగా చేస్తాడనే గుర్తింపు ఉంది. దీంతో నిర్మాత వెంకటేష్ ఒక యువ దర్శకుడితో కన్నడ 'అర్జున్ రెడ్డి'ని యష్తో తెరకెక్కించేందుకు సన్నాహాలు మొదలుపెట్టారట. అన్నీ అనుకున్నట్టు జరిగితే త్వరలోనే ఈ సినిమా నిర్మాణం మొదలవుతుందని సమాచారం. మొత్తానికి తెలుగులో చిన్న సినిమాగా వచ్చి పెద్ద విజయం సాధించిన 'అర్జున్ రెడ్డి' కన్నడంలోనూ అదే రేంజ్లో విజయం సాధిస్తుందా అన్నది ప్రస్తుతానికి సస్పెన్సే.
telugulo manchi vijayam saadhinchina aa sinima itara bhaashallooni moovee mekarlanu baga atract chestondi. ayithe migata bhashalakante munduku kannadamlo ee sinima remake ayye avakaasaalu unnayata. talivudlo anuhya vijayam saadhinchina 'arjun reddi' sinimaanu itara bhaashallo remake cheyadaaniki poty bhalegaa undi. mundugaa tamilamlo ee sinima remake hakkulanu heero dhanush sontam chesukunnadu. ee sinima remakelo swayamgaa dhanush natistada leka maro heeroku avakaasam istada ane vishayamlo maatram inka clarity raledu. ika baaliivudloonuu ee sinima remake kaanundani... andulo heeroga yang star ran veer sing natinchadam daadaapu khayamaindani prachaaram jarugutondi. veerantaa ee sinima reemeknu eppudu setspiki teesukelataaro teliyadu cony, tamilam, hindi kante kannadamlo ee sinima remake twaragaane pattalekke avakaasaalu kanipistunnaayi. 'arjun reddi' kannada remake raits sontam chesukunna pramukha nirmaata rak line venkatesh... ee remakelo heeroga kannada yang heero yash ni ficks chesinattu prachaaram jarugutondi. kannadamlo ee yuva heero ilanti paatralu chakkaga chestadane gurtimpu undi. deentho nirmaata venkatesh oka yuva darsakudito kannada 'arjun reddi'ni yashto terakekkinchenduku sannaahaalu modalupettarata. annee anukunnattu jarigithe twaralone ee sinima nirmaanam modalavutundani samacharam. mottaaniki telugulo chinna sinimaga vachi pedda vijayam saadhinchina 'arjun reddi' kannadamloonuu adhe ranjlo vijayam saadhistundaa annadi prastutaaniki suspense.